**Björn Krupp** (s. 6. maaliskuuta 1991 Buffalo, New York, Yhdysvallat) on saksalais-yhdysvaltalainen jääkiekkoilija ja olympiamitalisti, joka edustaa DEL-joukkue Grizzlys Wolfsburgia.

Ura
---

### Seuraura

Kanadassa syntynyt Krupp pelasi vuosina 2008-2011 OHL-joukkue Belleville Bullsissa. Syyskuussa 2009 hän teki varaamattomana pelaajana tulokassopimuksen NHL-seura Minnesota Wildin kanssa. Pohjois-Amerikassa Krupp ei kuitenkaan päässyt pelaamaan ammattilaistasolla ja hän siirtyi kaudeksi 2011-2012 Saksaan DEL-liigassa pelanneeseen Kölner Haieen, johon myös hänen isänsä siirtyi päävalmentajan paikalle. Kesken kauden 2014-2015 Krupp lainattiin Haiesta Grizzlys Wolfsburgiin, jonka kanssa tämä kauden jälkeen teki sopimuksen. Joulukuussa 2016 Wolfspurg ja Krupp solmivat kaksivuotisen jatkosopimuksen.

Pelattuaan neljän täyden kauden aikana Wolfspurgissa yli 200 runkosarjaottelua Krupp siirtyi Adler Mannheimiin. 36 runkosarjaottelussa hän teki yhden maalin sekä sai kaksi syöttöpistettä. Kaudella 2020-2021 33 runkosarjaottelussa syntyi tehot 2+2=4. Lisäksi hän pelasi kuusi pudotuspeliottelua pisteittä.

Toukokuussa 2021 Krupp palasi kahden kauden jälkeen takaisin Wolfsburgiin vuoteen 2024 asti ulottuvalla sopimuksella.

### Maajoukkueura

Kahden maan kansalaisuuden omaava Krupp pelasi USA Hockey National Team Development Programissa kaudella 2007-2008, jonka lisäksi hän edusti Yhdysvaltain alle 17-vuotiaiden maajoukkuetta yhdeksässä kansainvälisessä ottelussa.

Aikuisten maajoukkueessa Krupp valitsi edustaa Saksan maajoukkuetta, jossa hän debytoi vuoden 2015 maailmanmestaruuskilpailuissa. Turnauksen seitsemässä pelaamassaan ottelussa Krupp jäi pisteittä. Vuonna 2018 Krupp pelasi Pyeongchangin olympialaisissa, joissa Saksa sijoittui hopealle. Seitsemän ottelua pelannut Krupp jäi ilman tilastomerkintöjä. Samana vuonna hän pelasi myös maailmanmestaruuskilpailuissa, joissa teki yhden maalin Saksan sijoittuessa yhdenneksitoista.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | Belleville Bulls | OHL | 57 | 1 | 3 | 4 | 22 | 17 | 0 | 0 | 0 | 9 |
| 2009–2010 | Belleville Bulls | OHL | 67 | 0 | 11 | 11 | 53 | - | - | - | - | - |
| 2010–2011 | Belleville Bulls | OHL | 61 | 1 | 10 | 11 | 54 | 4 | 0 | 0 | 0 | 2 |
| 2011–2012 | Kölner Haie | DEL | 48 | 0 | 8 | 8 | 70 | 4 | 0 | 0 | 0 | 2 |
| 2012–2013 | Kölner Haie | DEL | 40 | 1 | 8 | 9 | 22 | 12 | 0 | 2 | 2 | 8 |
|  | Füchse Duisburg | Oberliga | 8 | 1 | 4 | 5 | 2 | - | - | - | - | - |
| 2013–2014 | Kölner Haie | DEL | 52 | 4 | 4 | 8 | 48 | 17 | 0 | 2 | 2 | 16 |
| 2014–2015 | Kölner Haie | DEL | 25 | 0 | 0 | 0 | 24 | - | - | - | - | - | MM | 7 | 0 | 0 | 0 | 2 |
|  | Grizzlys Wolfsburg | DEL | 26 | 1 | 4 | 5 | 22 | 11 | 0 | 0 | 0 | 20 |
| 2015–2016 | Grizzlys Wolfsburg | DEL | 51 | 0 | 3 | 3 | 112 | 6 | 0 | 0 | 0 | 2 |
| 2016–2017 | Grizzlys Wolfsburg | DEL | 51 | 0 | 8 | 8 | 114 | 18 | 1 | 1 | 2 | 6 |
| 2017–2018 | Grizzlys Wolfsburg | DEL | 52 | 2 | 6 | 8 | 42 | 7 | 0 | 2 | 2 | 4 | OG | 7 | 0 | 0 | 0 | 0 |
|  |  |  |  |  |  |  |  |  |  |  |  |  | MM | 7 | 1 | 0 | 1 | 0 |
| 2018–2019 | Grizzlys Wolfsburg | DEL | 49 | 0 | 6 | 6 | 12 | - | - | - | - | - |
| 2019–2020 | Adler Mannheim | DEL | 36 | 1 | 2 | 3 | 53 | - | - | - | - | - |
| 2020–2021 | Adler Mannheim | DEL | 33 | 2 | 2 | 4 | 14 | 6 | 0 | 0 | 0 | 2 |
| 10 kautta | yhteensä | DEL | 463 | 11 | 51 | 62 | 533 | 81 | 1 | 7 | 8 | 58 |

Yksityiselämä
-------------

Björn Kruppin isä Uwe Krupp pelasi 729 ottelua NHL:ssä sekä voitti kertaalleen Stanley Cupin. Pelaajauransa jälkeen hän on toiminut päävalmentajana Saksan maajoukkueessa, DEL-liigassa Kölner Haiessa, Eisbären Berlinissä sekä Tšekin Extraligassa HC Sparta Prahassa. Uwe Krupp on nimetty myös IIHF Hall of Fameen.

Lähteet
-------

* Björn Krupp *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Björn Krupp EliteProspects. Viitattu 26.7.2021. (englanniksi)
2. ↑  Wild signs D Bjorn Krupp *nhl.com*.  18.9.2009. Viitattu 26.7.2021. (englanniksi)
3. 1 2  Uwe Krupp EliteProspects. Viitattu 26.7.2021. (englanniksi)
4. ↑  GRIZZLYS VERLÄNGERN MIT BJÖRN KRUPP  23.12.2016. Grizzlys Wolfspurg. Viitattu 26.7.2021. (saksaksi)
5. ↑  BJÖRN KRUPP KOMMT ZUR NEUEN SAISON  16.11.2018. Adler Mannheim. Viitattu 26.7.2021. (saksaksi)
6. ↑  BJÖRN KRUPP KEHRT ZURÜCK  13.5.2021. Grizzlys Wolfsburg. Viitattu 26.7.2021. (saksaksi)
7. ↑  World Championship 2017-2018 EliteProspects. Viitattu 26.7.2021. (englanniksi)